Diari Oficial de la Generalitat Valenciana


Sumari del DOGV 8124, del 11-09-2017 (2017/7815)

RESOLUCIÓ de 4 d'agost de 2017, de la Direcció General de Funció Pública, per la qual es convoca la provisió, pel sistema de lliure designació, d'un lloc de treball vacant de naturalesa funcionarial en la Conselleria d'Educació, Investigació, Cultura i Esport. Convocatòria número 41/2017.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8124

Data del DOGV
:   11-09-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/7815


Data del document
:   04-08-2017

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * concurs administratiu

RESOLUCIÓ de 4 d'agost de 2017, de la Direcció General de Funció Pública, per la qual es convoca la provisió, pel sistema de lliure designació, d'un lloc de treball vacant de naturalesa funcionarial en la Conselleria d'Educació, Investigació, Cultura i Esport. Convocatòria número 41/2017. [2017/7815]  
De conformitat amb l'article 80 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic, i l'article 102.1 de la Llei 10/2010, de 9 de juliol, de la Generalitat, d'ordenació i gestió de la funció pública valenciana (d'ara en avant LOGFPV), el procediment de lliure designació amb convocatòria pública consisteix en l'apreciació discrecional per l'òrgan competent de la idoneïtat de les persones candidates en relació amb els requisits exigits per a l??exercici del lloc. Així mateix, el Reial decret legislatiu 5/2015 estableix que les lleis de desplegament d??aquest han d'establir els criteris per a determinar els llocs que, per la seua especial responsabilitat i confiança, puguen cobrir-se pel procediment de lliure designació amb convocatòria pública.  
Vist que hi ha diversos llocs de treball en la Conselleria de Sanitat Universal i Salut Pública el sistema de provisió dels quals és el de lliure designació, d'acord amb el que disposen l'article 102 de la LOGFPV, i les relacions de llocs de treball de la Presidència de la Generalitat i de les conselleries, i també dels organismes i entitats gestionats per la conselleria competent en matèria de funció pública, aprovades per Resolució de 18 de maig de 2016, de la consellera de Justícia, Administració Pública, Reformes Democràtiques i Llibertats Públiques (DOGV 7790, 25.05.2016), i actualitzades per Resolució de 10 de novembre de 2016 (DOGV 7917, 15.11.2016).  
Fent ús de les atribucions conferides per l'article 60 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i també per l'article 11 del Decret 87/2017, de 7 de juliol, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, resolc:  
  
Primer  
Convocar per a la seua provisió pel sistema de lliure designació del lloc de treball número 23779, cap de la Secretaria del/de la secretari/ària autonòmic/a.  
  
Segon  
Aprovar les bases que han de regir en la present convocatòria i que figuren en l'annex I.  
  
Contra la present resolució, que posa fi a la via administrativa, les persones interessades poden interposar un recurs contenciós administratiu davant del jutjat contenciós administratiu corresponent, en el termini de dos mesos comptats des de l'endemà de la recepció de la notificació. Així mateix, amb caràcter potestatiu, es pot interposar un recurs de reposició, en el termini d'un mes des de l'endemà de la notificació, davant del mateix òrgan que ha dictat la resolució. Tot això de conformitat amb el que estableixen els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que les persones interessades puguen exercitar, si és el cas, qualsevol altre recurs que estimen procedent.  
  
  
València, 4 d'agost de 2017.-La directora general de Funció Pública: Eva María Coscollá Grau.  
  
  
  
  
ANNEX I  
Bases de la convocatòria  
  
Primera. Requisits de participació  
Podrà participar en aquesta convocatòria el personal funcionari de carrera de l'administració de la Generalitat o d'altres administracions públiques que reunisca els requisits i les condicions que estableix la normativa vigent i, en particular, els requisits per a la provisió dels llocs de treball que es detallen en la base tercera de la present resolució.  
Els requisits de participació han de complir-se en la data de finalització del termini de presentació de sol·licituds i mantindre's fins a la presa de possessió.  
  
Segona. Sol·licituds de participació  
La sol·licitud, aportada amb un historial professional de competències i capacitats adjunt i amb la documentació acreditativa del compliment dels requisits -llevat que consten anotats en el Registre de Personal de la Generalitat-, s'ha de presentar en el Registre Electrònic de la Generalitat, a través de la pàgina web de la Generalitat (www.gva.es, Guia PROP, ocupació pública, apartat descripció ?cal indicar núm. de convocatòria i any (p. ex. 01/2016), i entrar en convocatòria, certificat telemàtic), o bé a través de la pàgina web de la Conselleria de Justícia, Administració Pública, Reformes Democràtiques i Llibertats Públiques  
http://www.justicia.gva.es/ca/web/recursos-humanos  
El personal participant que no tinga la condició de funcionari de carrera de l'Administració de la Generalitat haurà d'aportar, junt amb la sol·licitud de participació, un certificat de la seua administració d'origen en què es faça constar:  
a) la condició de personal funcionari de carrera i sector d'administració, general o especial,  
b) el cos, escala o agrupació de personal funcionari de carrera a què pertany, així com les funcions i requisits d'accés a la mateixa.  
  
Si l'administració d'origen no estiguera estructurada en cossos, escales o qualsevol altra agrupació de funcionaris, s'especificaran les funcions i característiques del lloc de treball que exerceix en la seua administració d'origen.  
c) la titulació que li va servir per a accedir al cos, escala o agrupació a què pertany.  
La no aportació del dit certificat suposarà l'exclusió de la persona participant en la convocatòria.  
El termini de presentació serà, en tot cas, de 10 dies naturals comptats des de l'endemà de la publicació d'aquesta convocatòria en el Diari Oficial de la Generalitat Valenciana.  
  
Tercera. Lloc de treball convocat  
Número de lloc i denominació: 23475, cap de la Secretaria del/de la secretari/ària autonòmic/a  
Conselleria/Organisme: Conselleria, Investigació, Cultura i Esport  
  
Centre de destinació: Secretaria Autonòmica i Investigació.  
  
Localitat lloc:València  
Naturalesa: Funcionarial  
Sector: Indistintament, general o especial  
Grup/subgrup: C1/C2  
Complement de destinació: nivell 16  
Complement específic: E035  
Forma de provisió: lliure designació. Obert a altres Administracions públiques.  
Funcions:  
- l'adaptació de la seua jornada de treball a la de l'alt càrrec a què el lloc estiga adscrit.  
- les pròpies de secretari/ària d'alt càrrec amb rang de secretari/ària o secretari/ària autonòmic/a.  
- la direcció i la coordinació de tot el personal adscrit a la unitat.  
  
  
Quarta. Comprovació del compliment dels requisits de participació  
  
La Direcció General de Funció Pública ha de comprovar el compliment dels requisits dels participants i, si és procedent, requerir a les persones interessades perquè en un termini de 10 dies hàbils realitzen les esmenes que procedisquen.  
Una vegada realitzats els tràmits anteriors, la Direcció General de Funció Pública ha d'emetre un informe preceptiu i vinculant en relació amb les sol·licituds que complisquen els requisits i l'ha de remetre a la Presidència de la Generalitat per a la seua resolució d'acord amb el que estableix la LOGFPV.  
  
Cinquena. Resolució de la convocatòria  
El/la titular de la Conselleria de Sanitat Universal i Salut Pública ha d'emetre una resolució de conformitat amb el que estableix l'article 102.3 de la LOGFPV, bé amb l'adjudicació a la persona que considere més idònia per a l'exercici de cada lloc de treball, bé que declarant-la deserta, inclús existint personal que complisca els requisits exigits, si considera que cap persona resulta idònia per al seu exercici.  
La resolució de nomenament s'ha de motivar amb referència al compliment per la persona triada dels requisits exigits en la convocatòria, les circumstàncies i aptituds professionals que s'han tingut en compte per a considerar que resulta la més idònia per a l'exercici del lloc de treball, i també a la competència per a adoptar-la.  
  
Així mateix, si la persona adjudicatària del lloc de treball convocat fora funcionari o funcionària d'una altra administració, en la resolució es farà constar que no s'integrarà en l'administració de la Generalitat, de conformitat amb el que disposa l'art. 29 de la Llei 10/2016, de 9 de juliol, d'Ordenació i Gestió de la Funció Pública Valenciana.  
La resolució ha d'indicar que el cessament en l'actual lloc de treball, si és el cas, es produeix d'ofici el mateix dia en què es publique la resolució de la convocatòria en el Diari Oficial de la Generalitat Valenciana, i que la presa de possessió en la nova destinació s'ha d'efectuar l'endemà de la publicació, llevat que s'hi dispose una altra data.  
  
La resolució ha de remetre's a la Direcció General de Funció Pública per a la publicació en el Diari Oficial de la Generalitat Valenciana.  
  
  
Sisena. Termini de resolució  
La present convocatòria s'ha de resoldre en un termini no superior a tres mesos, comptats des de l??endemà de la data de finalització del termini de presentació de sol·licituds.